Deinde voluit dictus testator quod de supramemoratorum bonorum suorum toto residuo et de partibus magis promptis provideri debeat, primo quibusdam qui erga ipsum testatorem in acquisitione dictorum bonorum suorum fidelibus et diuturnis suis promeruere laboribus et serviciis deinde certis ejus propinquis, precipue orphanis et egenis, et postremo devotis religiosis aliis qui sacris



	locis in ipsius testatoris et parentum ejus animarum salutem et qui supramemoratus testator circa prefatam futuram provisionem aut de personis aut de locis prefatis quibus ut supra de dictis bonis suis in universali providendum disposuit extare (?) ut asseruit nichil in particulari aut expresse specificare vel ordinare voluit, totam commissit et commissum esse voluit cum effectum discretioni et arbitrio religiosi viri domini Goswini filii sui legitimi secundum carnem, ordinis carthusiensis, quem super hoe de mente sua sufficienter se informasse asseruit volens ut quidquid et quemadmodum idem dominus Goswinus circa praefatam provisionem et supramemoratorum bonorum petitionem collectionem aut distfibutionem extunc vel viva voce vel suis scriptis sub fidedigno testimonio ordinandum vel disponendum duxerit et a dicto testatore patre suo in futurum expresse revocatum aut mutatum non fuerit perpetui roboris firmitatem habeat atque ab executoribus dicti testamenti seu ultime voluntatis prefati testatoris tamquam de expressa et ultima ejus voluntate et commissione processerit et non minus firmiter observari debeat et cum effectum adimpleri non obstante si prefatum dominum Goswinum decedere contingit prefato testatore patre suo superstite remanente. Voluit consequenter dictus testator ut in casu quo in posterum circa intellectum hujusmodi sui testamenti seu ultime voluntatis aut partis ejus dubium aliquod aut controversiam inter quascumque personas unde dicti testamenti executie in toto vel in parte impediri aut differri possit oriri contigerit, quod hoe omnino decidi et determinari debeat sub interpretatione et declaratione supramemorati domini Goswini quem ut supra dictus testator de mente sua in hac parte plenissime asseruit informatum ut quidquid et quemadmodum idem dominus Goswinus circa ejusmodi dubium et dubia, controversia aut controversias vel viva voce vel scriptis suis ut supra declarandum censuerit. Hoe ,sine ulteriori dilatione aut strepitu tamquam ab ipsius testatoris ore processerit executioni mandari debeat et inviolabiliter observari
	ARCHIEF LIL
	II



	consequenter voluit prefatus testator ut in casu quo hujusmodi testamenti seu ultime voluntatis seu ordinatio jure aut vigore testamenti minus fortassis inveniretur valida saltem et robore valeat codicilli. 